**TEHNISKĀ SPECIFIKĀCIJA**

(DARBA UZDEVUMS)

**“Elektroauto uzlādes stacijas Vestienas ielā 35, Rīgā” būvprojekta izstrāde, autoruzraudzība un būvdarbi**

1. **VISPĀRĪGA INFORMĀCIJA**
   1. **Būvniecības priekšmets**

Izpildītājam jāveic elektroauto uzlādes staciju un saistītās infrastruktūras būvprojekta dokumentācijas izstrāde, autoruzraudzība un izbūve (turpmāk – Darbi) teritorijā Vestienas ielā 35, Rīgā (turpmāk – Teritorija) atbilstoši izstrādātajai tehniskajai specifikācijai, ievērojot ilgtspējīgas būvniecības principus, zaļā iepirkuma prasības un kritērijus.

Darbu apjomā paredzēta būvprojekta izstrāde, atzīmes saņemšana par projektēšanas nosacījumu un būvdarbu uzsākšanas nosacījumu izpildi, būvdarbi, kā arī atzīmes saņemšana par būvdarbu pabeigšanu vai objekta nodošana ekspluatācijā.

Darbu izpilde veicama 10 (desmit) mēnešu laikā no līguma spēkā stāšanās dienas. Darbu apjomā paredzēta būvprojekta izstrāde, atzīmes saņemšana par projektēšanas nosacījumu un būvdarbu uzsākšanas nosacījumu izpildi, būvdarbi, kā arī atzīmes saņemšana par būvdarbu pabeigšanu vai objekta nodošana ekspluatācijā. Līguma termiņš automatiski pagarināsies Pasūtītāja un sadales operatora AS "Sadales tīkls" pieslēgumu izbūves līgumu termiņu pagarinājuma gadījumā elektroietaišu ierīkošanas Tehnisko prasību Nr.131465226, Nr.101709239 realizācijai.

* 1. **Vispārīgas prasības**

Sagatavojot piedāvājumu Izpildītājam jāizvērtē visas izmaksas ar pietiekamu rūpību, lai parakstot līgumu, varētu apliecināt, ka piedāvājumā iekļauti visi darbi un materiāli, t.sk. darbi, materiāli, palīgmateriāli un mehānismi, kas nepieciešami darbu nodrošināšanai, lai izpildītu noteikto darbu pilnā apmērā, un kuri nav darba uzdevumā iekļauti, nav īpaši izdalīti, bet ir nepieciešami pilnīgai paredzēto darbu veikšanai un objekta nodošanai Pasūtītājam līgumā noteiktajā termiņā.

Izpildītājam jāparedz izmaksas par visiem nepieciešamajiem dokumentācijas un būvdarbu saskaņojumiem, tehnisko noteikumu pieprasījumiem, atļaujām būvdarbu uzsākšanai, objekta nodošanai ekspluatācijā u.c.

Izpildītājs nodrošina, ka visos dokumentos, kas saistīti ar Darbiem un tiek sagatavoti noslēgtā līguma ietvaros, ir atsauce uz objektu.

Darbu veikšanas grafikā jānorāda šādi darbu izpildes posmi – projektēšana, risinājumu saskaņošana un akceptēšana, atļauju saņemšanas būvdarbiem, būvdarbi, nodošana ekspluatācijā.

* 1. **Esošā situācija**

Darbi veicami ekspluatācijā esošā Pasūtītāja Teritorijā, kurā darbojas personāla un transportlīdzekļu caurlaižu režīms. Pirms piedāvājumu iesniegšanas pretendentiem obligāti ir jāveic objekta apsekošana - informācijas saņemšanai, lūdzam sazināties ar Ēku sistēmu inženieri Annu Timofejevu: Anna.Timofejeva@rigassatiksme.lv, 26531825.

1. **BŪVPROJEKTA IZSTRĀDE UN AUTORUZRAUDZĪBA**

Skatīt 1.pielikumu.

1. **BŪVDARBI**
   1. **Vispārīgas prasības**

Būvdarbi veicami ievērojot Būvniecības likuma, Ministru kabineta 2014. gada 19. augusta noteikumu Nr.500 “Vispārīgie būvnoteikumi”, Ministru kabineta 2014.gada 2.septembra noteikumu Nr.529 “Ēku būvnoteikumi”, Ministru kabineta 2017.gada 9.maija noteikumu Nr.253 “Atsevišķu inženierbūvju būvnoteikumi”, Ministru kabineta 2013.gada 8.oktobra noteikumu Nr.1041 “Noteikumi par obligāti piemērojamo energostandartu, kas nosaka elektroapgādes objektu ekspluatācijas organizatoriskās un tehniskās drošības prasības” un citu būvniecību reglamentējošo normatīvo aktu prasībām, saskaņā ar būvprojektu, kā arī ievērojot Ministru kabineta 2017.gada 20.jūnija noteikumus Nr.353 “Prasības zaļajam publiskajam iepirkumam un to piemērošanas kārtība”, ciktāl tie attiecas uz objektu.

Visas nepieciešamās atļaujas un saskaņojumus būvdarbu uzsākšanai par saviem līdzekļiem saņem Izpildītājs.

Darbu veikšanas laikā jānodrošina nepārtraukta teritorijas ekspluatācija, ierobežojumus paredzot pēc iespējas minimāli un lokāli, kā arī pirms tam tos saskaņojot ar Pasūtītāju.

Izpildītājam jāparedz grafika izstrāde elektroiekārtu secīgai pārslēgšanai, ņemot vērā būvprojektā iekļautos risinājumus un darbu veikšanas etapus, grafiku saskaņojot ar Pasūtītāju un saistīto būvprojektu būvdarbu veicējiem.

Izpildītājam saskaņā ar būvprojektu jāveic darbu veikšanas projekta izstrāde un saskaņošana ar Pasūtītāju un Būvuzraugu, ja tāds tiks pieaicināts.

Izpildītājs pats ir atbildīgs par precīzu darbu tehnoloģijas izvēli, saderīgu materiālu, darba rīku un mehānismu pielietošanu, kā arī par izpildāmo darbu apjomu uzmērīšanu uzdevuma veikšanai.

Izpildītājam jāizvērtē darbu veikšanai nepieciešamie materiāli, metodes un papildus darbi, bez kuriem nebūtu iespējama būvdarbu tehnoloģiski pareiza un atbilstoša darbu veikšana saskaņā ar spēkā esošajiem normatīvajiem aktiem un tehniskajiem noteikumiem.

Izpildītājs veic darbus ar savu kvalificētu darbaspēku, tehniku, darbarīkiem un materiāliem.

Izpildītājam Darbi jāveic tā, lai netraucētu teritorijas ekspluatāciju un netiktu nodarīti zaudējumi. Ir jāpievērš uzmanība materiālu piegādes kārtībai, personāla un automašīnu kustībai. Nedrīkst notikt nekāda nesaskaņota darbība ārpus būvlaukuma teritorijā.

Būvdarbu pabeigšana tiek fiksēta ar būvdarbu izpildes aktu.

* 1. **Būvdarbu organizēšanas prasības**

Skatīt 2. pielikumu.

* 1. **Būvdarbu uzdevuma saturs**
     1. Elektroauto uzlādes staciju un saistītās infrastruktūras izbūve, saskaņā ar Izpildītāja izstrādāto un akceptēto būvprojektu.
     2. Darbu izpildē nepieciešamo materiālu/būvizstrādājumu iegāde.
     3. Darbu izpildi nepieciešamo atļauju un saskaņojumu saņemšana.
     4. Transporta un gājēju kustības shēmu saskaņošana ar Pasūtītāju un nodrošināšana. Satiksmes organizācijas shēma izstrāde katram būvdarbu posmam un saskaņošanas ar Pasūtītāju un nodrošināšana.
     5. Brauktuvju un ietvju seguma demontāža un atjaunošana, labiekārtošanas darbu veikšana.
     6. Veco inženierkomunikācijas tīklu un to sastāvdaļu demontāža un utilizācijas darbu veikšana.
     7. Šķērsojamo inženierkomunikāciju aizsardzība, nepieciešamības gadījumā pārvietošana un saskaņošana ar attiecīgo institūciju.
     8. Izpilddokumentācijas izstrāde.
     9. Inženiertīklu uzmērīšana, izpildmērījuma plāna sagatavošana visam objektam un reģistrācija Rīgas domes Pilsētas attīstības departamentā.
     10. Būvobjekta nodošana ekspluatācijā.
  2. **Nodošana ekspluatācijā**

Izpildītājs nodrošina objektu pieņemšanu ekspluatācijā atbilstoši visiem Latvijas Republikā spēkā esošiem normatīviem aktiem darbu izpildes laika grafikā norādītajos izpildes termiņos.

Objekta nodošana ekspluatācijā atbilstoši normatīvajiem aktiem nevar būt garāka par 1 (vienu) mēnesi pēc akta par būvdarbu pabeigšanu objektā parakstīšanas dienas.

Izpilddokumentācija, pārbaužu un mērījumu rezultāti, protokoli u.c. dokumentācija ir jāsagatavo un jāiesniedz Pasūtītājam pirms paziņojuma par darbu pabeigšanu un objekta pieņemšanas ekspluatācijā.

Izpilddokumentācija, kas nav ievietota BIS, Pasūtītājam jāiesniedz 2 (divos) eksemplāros papīra formātā un uz elektroniska datu nesēja PDF, DWG, MS Excel un Word formātā.

Iesniedzamās izpilddokumentācijas veids un apjoms norādīts 2. pielikumā.

Pēc objekta nodošanas ekspluatācijā tiek parakstīts būvobjekta nodošanas un pieņemšanas akts.